Amets Arzallus

Amets ArzallusAbizena Arzallus idaztea, euskal herritar horren aukera pertsonala da. Izan ere, Euskaltzaindiak, euskara baturako, Artzallus onartu du deitura horren grafiatzat. Ikus Euskal Onomastikaren Datutegia. Antia (Hendaia, Lapurdi, ) bertsolaria, kazetaria, bertso irakaslea eta idazlea da. 2013ko Bertsolari Txapelketa Nagusia irabazteaz gain, lau aldiz nagusitu da Xilaba Bertsulari Xapelketan eta beste hainbestetan Nafarroako Bertsolari Txapelketan.

 Bizitza 
Jexux Arzallus bertsolari ezagunaren eta Miren Antiaren seme, eta Itsaso Arzallus eta Maddalen Arzallus bertsolariaren neba, Donibane Lohizunen jaio zen, baina txikitatik Hendaian bizi da. Aitaren eta familiaren eraginez, txikitan hasi zen bertsotan, baita kirolean ere (futbola eta pilota ditu gustuko, besteak beste). Hendaiako eta Kanboko ikastoletan eta Baionako lizeoan aritu ondoren kazetaritza ikasi zuen EHUn. Egun Argia aldizkarian eta Euskadi Irratian kolaboratzen du, eta Hendaiako bertso eskolan ere aritzen da.

2016an, Donostia izan zenean Europako kultura-hiriburua, dokumental baten protagonista izan zen Europa Transit enbaxada ibiltarien proiektuaren barruan, gatazken lekukoak izan diren edo diren europar hirien inguruan. Arzallus harremanetan egon zen exodo txipretarrarekin bizipenak eduki zituzten musikari eta poetekin."Amets Arzallus protagoniza el documental del viaje de Europa Transit a Chipre" (Noticias de Gipuzkoa).

 Bertsolaritza 
Lehen plaza Beasainen egin zuen, 1992ko Gipuzkoako Eskolarteko txapelketan. Han lagun izan zituen Sustrai Colina adiskidea eta Itsaso arreba. Eskolarteko txapelketetan emaitza oparoak izan zituen.

Ordutik aurrera goren-goreneko mailan dabil. 2000ko Nafarroako txapelketan txapeldun izan zen. 2005eko Euskal Herriko Bertsolari Txapelketa Nagusian finalera heldu zen; 2009ko Bertsolari Txapelketa Nagusian txapeldunorde izan zen, Maialen Lujanbioren ostean; eta 2013koan, berriz, txapeldun izan zen. Iparraldeko Xilaba Bertsulari Xapelketa ere irabazia du, 2008, 2010 eta 2012. urteetan.

 Lorpenak 
 Txapelketak 
 Bertsolari Txapelketa Nagusia:
 Txapelduna (1): 2013
 Bigarrena (2): 2009 eta 2022
 Finalean (5): 2005, 2009, 2013, 2017, 2022
 Nafarroako Bertsolari Txapelketa: 
 Txapelduna (4): 2000, 2001, 2002, 2003
 Xilaba Bertsulari Xapelketa:
 Txapelduna (4): 2008, 2010, 2012, 2021
 Bigarrena (1): 2016
 Euskal Herriko Eskolarteko Txapelketa (2):
 1996 (txikitan)

 Sariak 
 Xalto Saria (1): 1998
 Zarauzko Kopla Txapelketa (2): 2010, 2025

 Liburuak 
 Bidaia kronika 
 Illimani: Boliviako izpiak eta hizkiak (2006, Argia liburuak).

 Eleberria 
 erdian|thumb|480x480px|Miñan antzezlanaren aurkezpenean, Saran: Amets Arzallus, Ander Lipus, Timberlake Wertenbaker, Sambou Diaby, Eihara Irazusta eta Mikel Kaye (Arg.: Guillaume Fauveau. 2024-10-15).

 Kazetari lanak 
Amets Arzallus Antia kazetaria da lanbidez. Berak egindako elkarrizketa berezienetakoa, 2017an bere aita Jexux Arzallusi egindakoa izango da. Aitaren jaiotetxean egina, Goiazko Arre baserrian, Tolosaldeko Atarian argitaratu zen.

 Erreferentziak 

 Kanpo estekak 
 Amets Arzallusen artikuluak, Argia astekarian
 Amets Arzallus Euskal Kultur Erakundearen webgunean
 "Miñan" liburua on-line (Susa). 

Kategoria:Lapurdiko bertsolariak
Kategoria:Hendaiarrak
Kategoria:Lapurdiko irakasleak